Ástralía er talsvert stærri en Grænland eða 7.686.850 km 2 að flatarmáli en hún telst ekki vera eyja heldur meginland . Ástralía er eina ríki heims sem nær yfir heilt meginland . Næststærsta eyja heims er Nýja-Gínea í Suður-Kyrrahafi en flatarmál hennar er um það bil 785.800 km 2 . Listar yfir stærstu eyjur heims stangast stundum á og felst mismunurinn oft í því hvort minni eyjar við strönd stærri eyju eru taldar með í flatarmáli hennar . Á flestum listum er Ísland í átjánda sæti yfir stærstu eyjur heims . Flatarmál Íslands er um 103.000 km 2 en ef minni eyjur sem tilheyra því eru ekki taldar með er flatarmálið um 102.000 km 2 . Ísland er 106. stærsta land heims að flatarmáli og er næststærsta eyja Evrópu en sú stærsta er Stóra-Bretland .